नोएडा के GIP और  Logix City Centre मॉल का पानी और सीवर कनेक्शन कटा, जानें वजह  
नोएडा के 2 बड़े मॉलों का पानी और सीवर कनेक्शन कटा 
जीआईपी पर 14.35 करोड़ और लॉजिक्स पर 46 लाख रुपए बकाया 
पानी की कमी से व्यापार करने वाले दुकानदारों पर आई आफत
नोएडा विकास प्राधिकरण ने सेक्टर 38 ए स्थित जीआईपी मॉल और सेक्टर 32 स्थित लॉजिक्स सिटी सेंटर मॉल का पानी तथा सीवर का कनेक्शन काट दिया गया है. यह कार्यवाही प्राधिकरण के जल एवं सीवर विभाग द्वारा की गयी है. जल विभाग के उप महाप्रबंधक बी एम पोखरियाल ने बताया कि जीआईपी मॉल के प्रबंधन पर प्राधिकरण का जल एवं सीवर शुल्क के तौर 14.45 करोड़ रुपये की रकम का बकाया है. उन्होंने बताया कि कई बार नोटिस देने के बावजूद भी मॉल के लोगों ने बिजली, पानी और सीवर का बिल जमा नहीं कराया, जिसकी वजह से आज कनेक्शन काट दिया गया है. 
The GIP owes water and sewer dues of Rs 14.35 crore, Logix City Center Rs 46 lakh, NMC Hospital Rs 46 lakh. The other six industrial units facing action have dues of Rs 18 lakh, Rs 18 lakh, Rs 12 lakh, Rs 21 lakh, Rs 10 lakh and Rs 12 lakh https://t.co/eDs7qpFxHU
उन्होंने बताया कि जीआईपी मॉल के ऊपर विज्ञापन लगाने के लिए नोएडा प्राधिकरण द्वारा दी गई अनुमति के एवज में करीब 6 करोड़ की फीस मॉल के प्रबंधन पर बकाया है. कई बार नोटिस देने के बावजूद भी मॉल की तरफ से कोई सकारात्मक जवाब नहीं मिला. उन्होंने बताया कि प्राधिकरण ने रिकवरी के लिए आज आरसी जारी किया है.
जीआईपी मॉल के पानी व सीवर का कनेक्शन कटने की वजह से मॉल में अपना व्यापार करने वाले दुकानदारों की आफत आ गई है और उनका कहना है कि सभी दुकानदार समय से मॉल प्रबंधन को मेंटेनेंस दे रहे हैं, लेकिन ये लोग सरकारी विभागों का देय जमा नहीं कर रहे हैं.
इससे पहले भी करोड़ों का बिल बकाया होने की वजह से बिजली विभाग ने कार्रवाई करते हुए कनेक्शन काट दिया था. जीआईपी पर पानी और सीवर का 14.35 करोड़ रुपए का बिल और लॉजिक्स पर 46 लाख रुपए का बिल बकाया है. इसके अलावा नोएडा के एनएमसी हॉस्पिटल पर 46 लाख का बिल है. इसके अलावा बाकी 6 इंडस्ट्रियों पर 18 लाख, 18 लाख, 12 लाख, 21 लाख, 10 लाख और 12 लाख का बिल बकाया है.